*Projekts*

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr. .§)

**Veselības aprūpes pakalpojumu saņēmēju datubāzes noteikumi**

Izdoti saskaņā ar

Veselības aprūpes finansēšanas likuma

11.panta otrās daļas 20.punktu un

13.panta sesto daļu

**I. Vispārīgie jautājumi**

1. Noteikumi nosaka:

1.1. kārtību un termiņu, kādā institūcijas sniedz Nacionālajam veselības dienestam (turpmāk – Dienests) informāciju personas iekļaušanai veselības aprūpes pakalpojumu saņēmēju datubāzē (turpmāk – Datubāze);

1.2. Datubāzē iekļautās informācijas glabāšanas termiņu;

1.3. kārtību, kādā personas tiek izslēgtas no Datubāzes;

1.4. laikposmu, kurā personas, kuras ir cietušas no vardarbīgiem noziedzīgiem nodarījumiem, un cilvēktirdzniecības upuriem, kuru statusu apliecina procesa virzītāja lēmuma kopija vai tiesībaizsardzības institūcijas izziņa, ir uzskatāmas par apdrošinātām personām.

2. Datubāze ir Dienesta pārziņā esošās veselības aprūpes pakalpojumu apmaksas norēķinu sistēmas „Vadības informācijas sistēma” sastāvdaļa. Datubāzes mērķis ir nodrošināt informāciju par personām, kurām ir tiesības saņemt valsts apmaksātus veselības aprūpes pakalpojumus.

3. Personas tiesības saņemt valsts apmaksātus veselības aprūpes pakalpojumus tiek atspoguļotas vienotajā veselības nozares elektroniskajā informācijas sistēmā.

4. Datubāzē datus saņem tiešsaistes vai elektroniskā datņu apmaiņas veidā.

5. Par Datubāzē iekļaujamo datu patiesumu un precizitāti ir atbildīgs attiecīgās informācijas sniedzējs. Ja Dienests konstatē kļūdas Datubāzē saņemtajos datos, attiecīgās informācijas sniedzējs, kļūdas novērš saskaņā ar šo noteikumu 12.punktā minēto vienošanos par sadarbību datu apmaiņā.

6. Šo noteikumu 8.punktā minētos Datubāzē iekļaujamos datus Dienests saņem bez maksas.

**II. Datubāzē iekļaujamās informācijas apstrādes kārtība**

7. Datubāzē datus iekļauj un aktualizē:

7.1. Pilsonības un migrācijas lietu pārvalde par:

7.1.1. Latvijas pilsoņiem;

7.1.2. Latvijas nepilsoņiem;

7.1.3. ārzemniekiem, kuriem ir pastāvīgās uzturēšanās atļauja Latvijā;

7.1.4. ārzemniekiem, kuriem ir termiņuzturēšanās atļauja Latvijā;

7.1.5. bezvalstniekiem, kuriem bezvalstnieka statuss piešķirts Latvijas Republikā;

7.1.6. bēgļiem vai personām, kurām piešķirts alternatīvais statuss;

7.1.7. patvēruma meklētājiem;

7.2. Valsts sociālās apdrošināšanas aģentūra par:

7.2.1. pašnodarbinātajām personām, kuras ir sociāli apdrošinātas veselības apdrošināšanai saskaņā ar likumu „Par valsts sociālo apdrošināšanu”;

7.2.2. personām, kurām saskaņā ar likumu „Par valsts pensijām” piešķirta vecuma pensija (tai skaitā priekšlaicīgi);

7.2.3. personām, kuras saņem izdienas pensiju vai speciālo valsts pensiju;

7.2.4. personām, kuras saņem bērna kopšanas pabalstu, vecāku pabalstu vai ģimenes valsts pabalstu;

7.2.5. personām, kuras saņem atlīdzību par adoptējamā bērna aprūpi pirmsadopcijas periodā;

7.2.6. personām, kuras saņem bērna invalīda kopšanas pabalstu vai piemaksu pie ģimenes valsts pabalsta par bērnu invalīdu;

7.2.7. personām, kuras saņem atlīdzību par audžuģimenes pienākumu pildīšanu;

7.3. Valsts ieņēmumu dienests par darba ņēmējiem, kuri ir sociāli apdrošināti veselības apdrošināšanai saskaņā ar likumu „Par valsts sociālo apdrošināšanu”;

7.4. Dienests par personām, kuras ir veikušas veselības apdrošināšanas iemaksas saskaņā ar Veselības aprūpes finansēšanas likuma 12.pantu;

7.5. Nodarbinātības valsts aģentūra par bezdarbniekiem, kuri ir reģistrējušies Nodarbinātības valsts aģentūrā;

7.6. Izglītības un zinātnes ministrija par personām, kuras mācās vispārējās izglītības iestādēs, profesionālās pamatizglītības vai profesionālās vidējās izglītības iestādēs, un pilna laika studējošajiem;

7.7. Valsts izglītības attīstības aģentūra par personām, kuras piedalās Eiropas brīvprātīgā darba vai interešu izglītības programmās;

7.8. Jaunatnes starptautisko programmu aģentūra par personām, kuras piedalās jauniešu mobilitātes programmās;

7.9. Labklājības ministrija par:

7.9.1. personām, kuras saņem pakalpojumus ilgstošas sociālās aprūpes un sociālās rehabilitācijas institūcijās, kas ir reģistrētas sociālo pakalpojumu sniedzēju reģistrā;

7.9.2. personām, kuras izstājušās no sociālo pakalpojumu sniedzēju reģistrā reģistrētām ilgstošās sociālās aprūpes un sociālās rehabilitācijas institūcijām, lai saņemtu sociālās aprūpes un sociālās rehabilitācijas pakalpojumus dzīvesvietā;

7.9.3. pilngadīgām personām, kuras saņem sociālo pakalpojumu sniedzēju reģistrā reģistrētas grupu mājas pakalpojumus;

7.10. Veselības un darbspēju ekspertīzes ārstu valsts komisija par:

7.10.1. personām, kurām noteikta I vai II grupas invaliditāte;

7.10.2. personām, kurām noteikta III grupas invaliditāte;

7.11. valsts sabiedrība ar ierobežotu atbildību „Paula Stradiņa klīniskā universitātes slimnīca” par:

7.11.1. orgānu donoriem;

7.11.2. personām, kuras cietušas Černobiļas atomelektrostacijas avārijas rezultātā, kā arī personām, kuras cietušas Černobiļas atomelektrostacijas avārijas seku likvidācijā;

7.12. tradicionālās reliģiskās organizācijas par to mūkiem un mūķenēm, kas dzīvo klosteros;

7.13. Informācijas centrs par:

7.13.1. bāreņiem un bez vecāku gādības palikušajiem bērniem līdz 24 gadu vecuma sasniegšanai;

7.13.2. personām, kuras ir cietušas no vardarbīgiem noziedzīgiem nodarījumiem, un cilvēktirdzniecības upuriem, kuru statusu apliecina procesa virzītāja lēmuma kopija vai tiesībaizsardzības institūcijas izziņa;

7.13.3. apcietinātajiem un notiesātajiem, kuri izcieš sodu brīvības atņemšanas iestādē.

8. Datubāzē datus iekļauj un aktualizē šādā kārtībā:

8.1. šo noteikumu 7.1.apakšpunktā minētos datus – piecu dienu laikā no datu iekļaušanas attiecīgajā datubāzē šādā apjomā:

8.1.1. vārds (vārdi), uzvārds;

8.1.2. personas kods vai identifikācijas numurs;

8.1.3. dzimšanas datums;

8.1.4. miršanas datums;

8.1.5. deklarētās dzīvesvietas adrese;

8.1.6. valstiskā piederība un tās veids;

8.1.7. ziņas par personas bērniem līdz 18 gadu vecumam šo noteikumu 8.1.1, 8.1.2., 8.1.3., 8.1.4., 8.1.5. un 8.1.6.apakšpunktā minēto datu apjomā;

8.1.8. ziņas par

8.1.9. ziņas par Latvijā saņemto uzturēšanās dokumentu — termiņuzturēšanās atļauju, reģistrācijas apliecību vai pastāvīgās uzturēšanās apliecību:

8.1.9.1. dokumenta spēkā stāšanās datums;

8.1.9.2. dokumenta derīguma termiņš;

8.1.10. ziņas par personai piešķirto bēgļa vai alternatīvo statusu:

8.1.10.1. personas statusu apliecinošā dokumenta spēkā stāšanās datums;

8.1.10.2. personas statusu apliecinošā dokumenta derīguma termiņš;

8.1.11. ziņas par personai piešķirto patvēruma meklētāja statusu:

8.1.11.1. personas statusu apliecinošā dokumenta spēkā stāšanās datums;

8.1.11.2. personas statusu apliecinošā dokumenta derīguma termiņš;

8.1.12. ziņas par bērna līdz 18 gadu vecumam, kuram ir termiņuzturēšanās atļauja Latvijā, vecākiem šo noteikumu 8.1.1., 8.1.2., 8.1.5. un 8.1.6.apakšpunktā minēto datu apjomā;

8.1.13. ziņas par personas laulāto šo noteikumu 8.1.1, 8.1.2., 8.1.3., 8.1.4., 8.1.6. un 8.1.7.apakšpunktā minēto datu apjomā;

8.1.14. ziņas par politiski represētajām personām un par nacionālās pretošanās kustības dalībniekiem:

8.1.14.1. vārds (vārdi), uzvārds;

8.1.14.2. personas kods vai identifikācijas numurs;

8.1.14.3. datums, no kura attiecīgais statuss piešķirts;

8.1.14.4. datums, kurā piešķirtais statuss beidzas;

8.2. šo noteikumu 7.2.2., 7.2.3., 7.2.4., 7.2.5., 7.2.6., 7.2.7., 7.3., 7.6., 7.7., 7.8., 7.9.2., 7.9.3., 7.11., 7.12. un 7.13.apakšpunktā minētos datus – 30 dienu laikā no attiecīgā statusa piešķiršanas dienas vai izmaiņām statusā šādā apjomā:

8.2.1. vārds (vārdi), uzvārds;

8.2.2. personas kods vai identifikācijas numurs;

8.2.3. dzimšanas datums, deklarētās dzīvesvietas adrese, valstiskā piederība un tās veids (attiecināms tikai uz šo noteikumu 7.3.apakšpunktā minētajām personām, kurām piešķirts identifikācijas numurs);

8.2.4. datums, no kura attiecīgais statuss piešķirts;

8.2.5. datums, kurā piešķirtais statuss beidzas;

8.3. šo noteikumu 7.4.apakšpunktā minētos datus – piecu dienu laikā pēc informācijas saņemšanas šādā apjomā:

8.3.1. vārds (vārdi), uzvārds;

8.3.2. personas kods vai identifikācijas numurs;

8.3.3. datums, līdz kuram personai ir tiesības saņemt veselības aprūpes pakalpojumus valsts obligātās veselības apdrošināšanas ietvaros;

8.4. šo noteikumu 7.5.apakšpunktā minētos datus – piecu dienu laikā no datu iekļaušanas attiecīgajā datubāzē šādā apjomā:

8.4.1. vārds (vārdi), uzvārds;

8.4.2. personas kods vai identifikācijas numurs;

8.4.3. datums, no kura persona iekļauta attiecīgajā datubāzē;

8.4.4. datums, kurā persona izslēgta no attiecīgās datubāzes;

8.5. šo noteikumu 7.9.1.apakšpunktā minētos datus – 30 dienu laikā no datu iekļaušanas attiecīgajā datubāzē šādā apjomā:

8.5.1. vārds (vārdi), uzvārds;

8.5.2. personas kods vai identifikācijas numurs;

8.5.3. datums, no kura persona saņem pakalpojumus;

8.5.4. datums, kurā persona beidz saņemt pakalpojumu;

8.6. šo noteikumu 7.10.apakšpunktā minētos datus – 30 dienu laikā no attiecīgā statusa piešķiršanas dienas vai izmaiņām statusā šādā apjomā:

8.6.1. vārds (vārdi), uzvārds;

8.6.2. personas kods vai identifikācijas numurs;

8.6.3. noteiktās invaliditātes termiņš.

9. Šo noteikumu 7.13.2.apakšpunktā minētās personas uzskatāmas par apdrošinātām personām trīs gadus no dienas, kad attiecīgā persona atbilstoši šo noteikumu 8.3.apakšpunktam iekļauta Datubāzē.

10. Datubāzē uzkrātos datus glabā atbilstoši to izmantošanas mērķim. Datus, kuru apstrādes mērķis ir sasniegts vai zudis, anonimizē un uzglabā Datubāzes datu arhīvā.

11. Ja Dienests konstatē kādu no Veselības aprūpes finansēšanas likuma 13.panta ceturtajā daļā minētajiem gadījumiem, tas nekavējoties izslēdz personu no Datubāzes, veicot atzīmi vienotajā veselības nozares elektroniskajā informācijas sistēmā par to, ka personai ir zudušas tiesības saņemt veselības aprūpes pakalpojumus valsts obligātās veselības apdrošināšanas ietvaros.

12. Lai nodrošinātu šo noteikumu 8.punktā minēto datu saņemšanu Datubāzē, Dienests vienojas par sadarbību datu apmaiņā ar šo noteikumu 7.1., 7.2., 7.3., 7.5., 7.6., 7.7., 7.8., 7.9., 7.10., 7.11., 7.12. un 7.13.apakšpunktā minētajām institūcijām, vienojoties par:

12.1. datu struktūru, saņemšanas un aktualizēšanas veidu un procedūrām, kā arī formātu;

12.2. datu drošības un personas datu aizsardzības noteikumiem;

12.3. informācijas sistēmu pieejamības parametriem;

12.4. pušu tiesībām, pienākumiem un atbildību.

**III. Noslēguma jautājumi**

13. Noteikumi stājas spēkā 2019.gada 1.janvārī.

14. Šo noteikumu 7.10.2.apakšpunkts stājas spēkā 2021.gada 1.janvārī.

Ministru prezidents,

veselības ministra pienākumu izpildītājs Māris Kučinskis

Ministru prezidents,

veselības ministra pienākumu izpildītājs                             Māris Kučinskis

Iesniedzējs: Ministru prezidents,

veselības ministra pienākumu izpildītājs                            Māris Kučinskis

Vīza: Valsts sekretārs Aivars Lapiņš